
Приложение №8
Д О Г О В О Р 
за доставка

Днес …………………….. 2014 г., в гр. Русе, във връзка с одобрено финансиране на Професионална гимназия по облекло „Недка Иван Лазарова”, гр. Русе по Дейност 1 „Обновяване на учебно-техническото оборудване на кабинети за практическо обучение, работилници и лаборатории” за обновяване на учебно-техническото оборудване и обзавеждане на бази за практическо обучение и учебни стаи в рамките на Национална програма „Модернизация на материалната база в училище” се сключи настоящият договор между:
1. ПРОФЕСИОНАЛНА ГИМНАЗИЯ ПО ОБЛЕКЛО "НЕДКА ИВАН ЛАЗАРОВА", град Русе, ул. „Велико Търново” №21, с ЕИК: 000 522 354 , представлявано от Диана Ангелова Иванова – Директор и Теменужка Великова Георгиева – Главен счетоводител, наричано по-нататък ВЪЗЛОЖИТЕЛ, от една страна,
и

2. ..........................................................................., ЕИК..............................., със седалище и адрес на  управление:................................................................................................................, представлявано от ..........................................................................................., в качеството му на .........................................................., наричан за краткост ИЗПЪЛНИТЕЛ от друга страна, 

съгласно Протокол от ............ г. на комисията, назначена със Заповед №....../……..2014 г. на Директора на Професионална гимназия по облекло „Недка Иван Лазарова”, както и на основание чл.101е, ал. 1 от ЗОП, се сключи настоящият договор, за следното:
I.ПРЕДМЕТ НА ДОГОВОРА


Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да достави парогенератори – 2бр. и преносими парогенератори – 4бр. на Професионална гимназия по облекло „Недка Иван Лазарова”, гр. Русе, идентифицирани с технически параметри и характеристики, посочени в Сравнителна спецификация за предлаганата доставка - Приложение №6а, неразделна част от настоящия договор.


(2) ИЗПЪЛНИТЕЛЯТ изпълнява поръчката при спазване клаузите на настоящия договор, Сравнителна спецификация за предлаганата доставка - Приложение №1,  което е неразделна част от настоящия договор.

(3) Качеството на доставките следва да отговаря на параметрите и техническите характеристики от Предложението за изпълнение на поръчката на ИЗПЪЛНИТЕЛЯ и да е в пълно съответствие с изискванията на Техническата спецификация.

(4) ИЗПЪЛНИТЕЛЯТ гарантира, че уредите от доставката са нови и неизползвани;


(5) Доставката следва да е придружена със съпътстващата доставените уреди документация.

II. МЯСТО И СРОК НА ДОГОВОРА


Чл.2. (1) Настоящият договор влиза в сила от датата на подписването му.


(2) ИЗПЪЛНИТЕЛЯТ е длъжен да извърши доставката на парогенератори – 2бр. и преносими парогенератори – 4бр. в Професионална гимназия по облекло „Недка Иван Лазарова”, град Русе, ул. „Велико Търново” №21, идентифицирани с технически параметри и характеристики, посочени в Сравнителната спецификация за предлаганата доставка, в срок от ................... календарни дни (по предложение на участника, избран за изпълнител) от деня, следващ датата на получаване на Заявка за доставка от ВЪЗЛОЖИТЕЛЯ.

(3) Действието на настоящия договор се прекратява с подписване на Приемо-предавателен протокол между ВЪЗЛОЖИТЕЛЯ и ИЗПЪЛНИТЕЛЯ за целия обем на доставката, възложена с него и изплащане на уговореното възнаграждение, съгласно чл. 3 от настоящия договор.

ІІІ. ЦЕНА И НАЧИН НА ПЛАЩАНЕ

Чл.3. (1) ВЪЗЛОЖИТЕЛЯТ се задължава да заплати възнаграждение на ИЗПЪЛНИТЕЛЯ на обща стойност …………. (словом: ………………………) лева без ДДС или  …………. (словом: ………………………) лева с ДДС, съгласно Ценовото предложение на ИЗПЪЛНИТЕЛЯ, както следва:
· Еднократно плащане след окончателната доставка на предвидената техника в срок до 30 (тридесет) календарни дни след представяне от ИЗПЪЛННИТЕЛЯ и приемане от ВЪЗЛОЖИТЕЛЯ на следните документи:

1) Фактура;

2) Окончателен приемо-предавателен протокол между ВЪЗЛОЖИТЕЛЯ и ИЗПЪЛНИТЕЛЯ за целия обем на доставката (на хартиен носител и на електронен носител във формат XLS);


(2) Изплащането на възнаграждението по ал. 1 ще се извършва по банков път по сметка на ИЗПЪЛНИТЕЛЯ, както следва:

Банка: 

КЛОН/ОФИС:

IBAN: 

BIC: 


(3) Изплащането на възнаграждението по ал. 1 ще се извърши за сметка на Професионална гимназия по облекло „Недка Иван Лазарова”, гр. Русе.
(4) В случай че се дължи освобождаване от митница на доставката - предмет на настоящия договор, освобождаването е за сметка на ИЗПЪЛНИТЕЛЯ.

(5) В цената по ал. 1 са включени всички транспортни разходи, такси, мита и застраховки на ИЗПЪЛНИТЕЛЯ до мястото за изпълнение, посочено в чл. 2, ал. 2 от този договор;

(6) Всички цени от ценовата оферта на ИЗПЪЛНИТЕЛЯ са фиксирани/крайни за времето, в което договорът е в сила и не подлежат на промяна;

(7) Преведените средства от ВЪЗЛОЖИТЕЛЯ, но неусвоени от ИЗПЪЛНИТЕЛЯ, както и натрупаните лихви, глоби, неустойки, суми по нередности и други неправомерно получени средства от страна на ИЗПЪЛНИТЕЛЯ в изпълнение на настоящия договор се възстановяват по банковата сметка на  ВЪЗЛОЖИТЕЛЯ, както следва:

IBAN:.....................................

BIC:........................................

Банка: .....................................
IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.  4. ВЪЗЛОЖИТЕЛЯТ има право:


1. да иска от ИЗПЪЛНИТЕЛЯ да изпълни възложената доставка на оборудването в срок, без отклонение от договореното и без недостатъци;


2. когато ИЗПЪЛНИТЕЛЯТ се е отклонил от Техническата спецификация на ВЪЗЛОЖИТЕЛЯ и Ценовото предложение на ИЗПЪЛНИТЕЛЯ, да откаже приемането на извършените доставки, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения, съгласно настоящия договор;


3. във всеки момент от действието на настоящия договор да провери изпълнението на поръчката и да изисква информация за нея, без да пречи на оперативната дейност на ИЗПЪЛНИТЕЛЯ; 


4. да изисква от ИЗПЪЛНИТЕЛЯ замяната на некачествената, непълна или дефектна доставка по реда и в сроковете, определени в този договор.


Чл. 5.ВЪЗЛОЖИТЕЛЯТ се задължава:


1. да заплати на ИЗПЪЛНИТЕЛЯ договореното възнаграждение, съгласно условията на настоящия договор; 


2. да оказва необходимото съдействие на ИЗПЪЛНИТЕЛЯ и да предоставя нужните сведения и указания своевременно при възникване на необходимостта от предоставяне на информация;


3. да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора;


4. да уведомява писмено ИЗПЪЛНИТЕЛЯ в предвидените в този договор случаи.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 6. ИЗПЪЛНИТЕЛЯТ има право:

1.  да получи уговореното в чл. 3, ал. 1 от този договор възнаграждение, при условията и в сроковете, предвидени в договора;

2. да иска от ВЪЗЛОЖИТЕЛЯ съдействие и информация, необходими му за качественото извършване на доставката.


Чл. 7. ИЗПЪЛНИТЕЛЯТ е длъжен:


1. да осъществи доставката на предвидените уреди в Професионална гимназия по облекло „Недка Иван Лазарова”, гр. Русе, ул. „Велико Търново” №21;
2. да изпълни доставката на предвидените уреди, съгласно ценовата оферта и предложение за изпълнение на поръчката;

3. да извърши доставката на предвидените уреди качествено и в срок, според изискванията на ВЪЗЛОЖИТЕЛЯ;
           4. да отстрани за своя сметка допуснатите недостатъци, грешки и установени дефекти в процеса на изпълнението на договора в срока по чл. 8, ал. 3 от този договор, както и да изпълнява всички нареждания на ВЪЗЛОЖИТЕЛЯ по предмета на договора;

5. да организира транспортирането, разтоварването и доставката до мястото по чл. 2, ал. 2 от договора за своя сметка; 


6. да спазва срока по чл. 2, ал. 2 от настоящия договор;


7. ИЗПЪЛНИТЕЛЯТ е длъжен да съдейства на националните компетентни органи при извършване на одити, контрол и проверки при усвояването и разходването на средствата по този договор;


8. да предостави на ВЪЗЛОЖИТЕЛЯ цялата съпътстваща документация към всеки един от доставяните уреди на български език.

VI. ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ И СЕРВИЗ

Чл. 8 (1). Гаранционният срок за всеки уред е посочен в Сравнителна спецификация за предлаганата доставка, приложение към настоящия договор и започва да тече от датата на подписването на Приемо-предавателен протокол по чл. 16, ал. 1 от договора.


(2). При поява на дефекти, в срока по предходната точка, ВЪЗЛОЖИТЕЛЯТ е длъжен писмено да уведоми ИЗПЪЛНИТЕЛЯ в срок до 24 часа от установяването им. Гаранционният срок спира да тече за периода от уведомяването на ИЗПЪЛНИТЕЛЯ за наличието на дефект до отстраняването на същия, удостоверено с двустранен протокол.


(3). ИЗПЪЛНИТЕЛЯТ е длъжен да отстрани за своя сметка повредите, дефектите или неизправностите, възникнали в гаранционния срок, в рамките на 15 работни дни от получаване на уведомлението за възникнала повреда или дефект, като започне работа не по-късно от .............. (словом..........) календарни дни след получаване на уведомлението (по предложение на участника, избран за изпълнител). При невъзможност за отстраняване на повредите в сроковете по предходното изречение, ИЗПЪЛНИТЕЛЯТ е длъжен да осигури временно оборотно оборудване за срока на ремонта, гарантирайки същата функционалност като тази на оборудването, което се ремонтира.
VІIІ. НЕПРЕОДОЛИМА СИЛА
Чл.9. Страните по този договор не носят отговорност за неизпълнение на задълженията си при настъпването на непреодолима сила. Срокът за изпълнение на задължението се продължава съобразно с периода, през който изпълнението е било спряно от непреодолимата сила. Клаузата не засяга права или задължения на страните, които са възникнали и са били дължими преди настъпването на непреодолимата сила.

Чл.10. Страната, която е засегната от непреодолима сила, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на непреодолимата сила и оценка на вероятните последици и продължителност. Засегнатата страна периодично предоставя последващи известия за начина, по който непреодолимата сила спира изпълнението на задълженията й, както и за степента на спиране.
Чл.11. Ако непреодолима сила са възпрепятствали ИЗПЪЛНИТЕЛЯ да осъществи дейностите по този договор, сроковете по договора спират да текат и на ИЗПЪЛНИТЕЛЯ не може да се търси отговорност за неизпълнение или забава.

Чл.12. Страните не носят отговорност една спрямо друга по отношение на вреди, претърпени като последица от непреодолима сила.
Чл.13. През времето, когато изпълнението на задълженията на някоя от страните е възпрепятствано от непреодолима сила, за което е дадено известие в съответствие с клаузите на този договор и до отпадане действието на непреодолимата сила, страните предприемат всички необходими действия, за да избегнат или смекчат въздействието на непреодолимата сила и доколкото е възможно, да продължат да изпълняват задълженията си по договора, които не са възпрепятствани от непреодолимата сила.

Чл.14 Страните възобновяват изпълнението на задълженията си по настоящия договор веднага, щом е възможно след отпадане на непреодолимата сила. 

Чл.15. (1) „Непреодолима сила“ по смисъла на този договор е непредвидено или непредотвратимо събитие от извънреден характер, възникнало след сключването на договора.
(2) Не е налице „непреодолима сила“, ако съответното събитие се е случило вследствие на неположена дължима грижа от страните по настоящия договор или при полагане на дължимата грижа това събитие може да бъде преодоляно.

IX. ПРИЕМАНЕ
Чл. 16 (1). Одобрението на извършеното приемане на доставката на предвидените съоръжения на мястото за изпълнение се извършва с Приемо-предавателен протокол, подписани от ИЗПЪЛНИТЕЛЯ и ВЪЗЛОЖИТЕЛЯ.

(2). ВЪЗЛОЖИТЕЛЯТ проверява съответствието на доставката с техническата оферта на ИЗПЪЛНИТЕЛЯ в присъствието на негови представители.

(3). При констатирани недостатъци/несъответствия на доставката с Техническата спецификация и Предложението за изпълнение на поръчката, се съставя двустранен констативен протокол.

(4). Собствеността и рискът от случайно погиване на доставката преминават от ИЗПЪЛНИТЕЛЯ върху ВЪЗЛОЖИТЕЛЯ от момента на подписването на Приемо-предавателния протокол.


(5) За отчитане на цялостното изпълнение по настоящия договор, ИЗПЪЛНИТЕЛЯТ представя на ВЪЗЛОЖИТЕЛЯ Окончателен приемо-предавателен протокол за целия обем на доставката, предмет на този договор. Окончателният приемо-предавателния протокол се представя в срок от 10 (десет) работни дни след окончателното изпълнение на заложените в договора дейности.

X. ОТГОВОРНОСТИ


Чл. 17. ВЪЗЛОЖИТЕЛЯТ не отговаря за щети или понесени вреди от персонала или имуществото на ИЗПЪЛНИТЕЛЯ през време на изпълнение на дейностите по договора или като последица от него. ИЗПЪЛНИТЕЛЯТ не може да иска плащания за компенсиране на такава щета или вреда.


Чл. 18. ИЗПЪЛНИТЕЛЯТ поема цялата отговорност към трети лица, в това число и отговорност за вреди от всякакъв характер, понесени от тези лица през време на изпълнение на дейностите по договора или като последица от него. ВЪЗЛОЖИТЕЛЯТ не носи отговорност, произтичаща от искове или жалби, в следствие нарушение на нормативни изисквания от страна на ИЗПЪЛНИТЕЛЯ, неговите служители или лица, подчинени на неговите служители, или в резултат на нарушение правата на трети лица.


Чл. 19. Всяка от страните по този договор се задължава да не разпространява информация за другата страна, станала и известна при или по повод сключването и изпълнението на този договор.

XI.НЕУСТОЙКИ


Чл. 20. При забавено изпълнение, виновната страна заплаща неустойка в размер на 0,1% от цената по договора за всеки просрочен ден, но не повече от 10% от цената на договора.


Чл. 21. (1) При виновно неизпълнение на задълженията по договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 30% (тридесет процента) от стойността на договора.


 (2) ИЗПЪЛНИТЕЛЯТ дължи неустойка в размера на 10% (десет процента) от стойността на договора при некачествено изпълнение на задълженията по настоящия договор.   

Чл.22. Прилагането на горните санкции не отменя правото на ВЪЗЛОЖИТЕЛЯ да предяви иск срещу ИЗПЪЛНИТЕЛЯ за претърпени вреди и пропуснати ползи, съгласно действащото законодателство в Република България.

XII. ПРЕКРАТЯВАНЕ НА ДОГОВОРА


Чл. 23. Действието на този договор се прекратява:

1. С извършване и отчитане на договорената работа;

2. По взаимно съгласие между страните;

3. При настъпване на обективна невъзможност за изпълнение на възложената работа.

4. Едностранно от ВЪЗЛОЖИТЕЛЯ при неизпълнение на някое от договорните задължения.

5. ВЪЗЛОЖИТЕЛЯТ може да прекрати договора с писмено предизвестие до ИЗПЪЛНИТЕЛЯ, когато са настъпили съществени промени във финансирането, извън правомощията на ВЪЗЛОЖИТЕЛЯ, които той не е могъл да предвиди и предотврати. 

XII. ЗАКЛЮЧИТЕЛНИ РАЗПОРЕДБИ


Чл. 24. За всички неуредени въпроси от настоящия договор, се прилагат съответните разпоредби на гражданското законодателство на Република България.

Чл. 25. Кореспонденцията по този договор се осъществява в писмена форма. При промяна на посочените в договора данни, всяка от страните е длъжна да уведоми другата в седемдневен срок от настъпване на промяната.


Чл. 26. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.


Чл. 27. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд на територията на Република България по реда на Гражданско процесуалния кодекс.

Лице за контакт от страна на ВЪЗЛОЖИТЕЛЯ: ............................................................

Лице за контакт от страна на ИЗПЪЛНИТЕЛЯ: ................................................................


Настоящият договор се състави и подписа в четири еднообразни екземпляра – един за ИЗПЪЛНИТЕЛЯ и три за ВЪЗЛОЖИТЕЛЯ и влиза в сила от датата на подписването му.



Неразделна част от настоящия договор е следното приложение:


1) Сравнителна спецификация за предлаганата доставка - Приложение №1

ЗА ВЪЗЛОЖИТЕЛ:




ЗА ИЗПЪЛНИТЕЛ:

/Диана Иванова - Директор на                          


 /................................/   

Професионална гимназия 

по облекло „Недка Иван Лазарова”, гр. Русе / 
...........................................

/Теменужка Георгиева - гл. счетоводител/                                                                          

